CELEX: 22017D1082
Language: fi
Date: 2015-10-30 00:00:00
Title: ETA:n sekakomitean päätös N:o 293/2015, annettu 30 päivänä lokakuuta 2015, ETA-sopimuksen liitteen XXII (Yhtiöoikeus) muuttamisesta [2017/1082]

22.6.2017   
               
               
                  FI
               
               
                  Euroopan unionin virallinen lehti
               
               
                  L 161/87
               
            ETA:N SEKAKOMITEAN PÄÄTÖS
      N:o 293/2015,
      annettu 30 päivänä lokakuuta 2015,
      ETA-sopimuksen liitteen XXII (Yhtiöoikeus) muuttamisesta [2017/1082]
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:
      
                  (1)
               
               
                  Tietyntyyppisten yritysten vuositilinpäätöksistä, konsernitilinpäätöksistä ja niihin liittyvistä kertomuksista, Euroopan parlamentin ja neuvoston direktiivin 2006/43/EY muuttamisesta ja neuvoston direktiivien 78/660/ETY ja 83/349/ETY kumoamisesta 26 päivänä kesäkuuta 2013 annettu Euroopan parlamentin ja neuvoston direktiivi 2013/34/EU (1) olisi otettava osaksi ETA-sopimusta.
               
            
                  (2)
               
               
                  Direktiivillä 2013/34/EU kumotaan neljäs neuvoston direktiivi 78/660/ETY (2) ja seitsemäs neuvoston direktiivi 83/349/ETY (3), jotka on otettu osaksi ETA-sopimusta ja jotka näin ollen olisi poistettava ETA-sopimuksesta.
               
            
                  (3)
               
               
                  Sen vuoksi olisi muutettava ETA-sopimuksen liitettä XXII,
               
            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen liite XXII seuraavasti:
      
                  1.
               
               
                  Lisätään 10f kohtaan (Euroopan parlamentin ja neuvoston direktiivi 2006/43/EY) seuraava:
                  ”, sellaisena kuin se on muutettuna seuraavalla:
                  
                              —
                           
                           
                              
                                 32013 L 0034: Euroopan parlamentin ja neuvoston direktiivi 2013/34/EU, annettu 26 päivänä kesäkuuta 2013 (EUVL L 182, 29.6.2013, s. 19)”.
                           
                        
            
                  2.
               
               
                  Lisätään 10h kohdan (Euroopan parlamentin ja neuvoston direktiivi 2012/17/EU) jälkeen kohta seuraavasti:
                  
                              ”10i.
                           
                           
                              
                                 32013 L 0034: Euroopan parlamentin ja neuvoston direktiivi 2013/34/EU, annettu 26 päivänä kesäkuuta 2013, tietyntyyppisten yritysten vuositilinpäätöksistä, konsernitilinpäätöksistä ja niihin liittyvistä kertomuksista, Euroopan parlamentin ja neuvoston direktiivin 2006/43/EY muuttamisesta ja neuvoston direktiivien 78/660/ETY ja 83/349/ETY kumoamisesta (EUVL L 182, 29.6.2013, s. 19).
                              Tätä sopimusta sovellettaessa direktiivin säännöksiä koskevat seuraavat mukautukset:
                              
                                          a)
                                       
                                       
                                          Islannin ja Norjan osalta euromäärät muunnetaan kansalliseksi valuutaksi käyttämällä kyseisestä kansallisesta valuutasta vastaavan keskuspankin julkaisemaa valuuttakurssia.
                                       
                                    
                                          b)
                                       
                                       
                                          Lisätään liitteeseen I seuraava:
                                          
                                                      ”—
                                                   
                                                   
                                                      Islanti:
                                                      hlutafélag, einkahlutafélag;
                                                   
                                                
                                                      —
                                                   
                                                   
                                                      Liechtenstein:
                                                      die Aktiengesellschaft, die Gesellschaft mit beschränkter Haftung, die Kommanditaktiengesellschaft;
                                                   
                                                
                                                      —
                                                   
                                                   
                                                      Norja:
                                                      aksjeselskap, allmennaksjeselskap”.
                                                   
                                                
                                    
                                          c)
                                       
                                       
                                          Lisätään liitteeseen II seuraava:
                                          
                                                      ”—
                                                   
                                                   
                                                      Islanti:
                                                      sameignarfélag, samlagsfélag;
                                                   
                                                
                                                      —
                                                   
                                                   
                                                      Liechtenstein:
                                                      die Kollektivgesellschaft, die Kommanditgesellschaft;
                                                   
                                                
                                                      —
                                                   
                                                   
                                                      Norja:
                                                      partrederi, ansvarlig selskap, kommandittselskap.””
                                                   
                                                
                                    
                        
            
                  3.
               
               
                  Poistetaan 4 kohdan (neljäs neuvoston direktiivi 78/660/ETY) ja 6 kohdan (seitsemäs neuvoston direktiivi 83/349/ETY) teksti.
               
            2 artikla
      Direktiivin 2013/34/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan 1 päivänä marraskuuta 2015, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
      
         Tehty Brysselissä 30 päivänä lokakuuta 2015.
         
            
               ETA:n sekakomitean puolesta
            
            
               Puheenjohtaja
            
            Oda SLETNES
         
      
      
         (1)  EUVL L 182, 29.6.2013, s. 19.
      
         (2)  EYVL L 222, 14.8.1978, s. 11.
      
         (3)  EYVL L 193, 18.7.1983, s. 1.
      
         (*1)  Valtiosäännön asettamista vaatimuksista ei ole ilmoitettu.